Ebola viirushaigus

Ebola viirushaigus on koondnimetus peamiselt inimeste ja mitmete infraseltsi Anthropoidea liigitatud loomade väga nakkavate ja palavikuga kulgevate infektsioonhaiguste kohta, mida põhjustavad mitmed perekonda Ebolavirus liigitatud viiruseliigid. Kuigi viirushaiguse esmaseks puhanguks on laialt peetud 1976. aastal Sairi epideemiat, siis on leitud, et juba 2400 aastat tagasi võis Ebola põhjustada suure haiguspuhangu Ateena linnas. Tänapäeva suurimaks haiguspuhanguks on 2014. aastal alguse saanud Lääne-Aafrika epideemia.  Pikemalt artiklis Ebolavirus Hemorraagilise viiruspalaviku põhjustajateks võivad olla harilikult nelja ebolaviiruse perekonda liigitatud viiruseliiki: Ebola viirus, Taï Forest ebolavirus (TAFV), Sudan ebolavirus (SEBOV) ja Bundibugyo ebolavirus (BEBOV). Looduslikud Ebolavirus'e reservuaarid on seni tundmata. Uurijad on pakkunud välja mitmesuguseid nakkuse ülekandumise hüpoteese. Arvatakse, et ebolaviirustega võivad Aafrikas nakatuda (erinevad nakatumisteed) ja levitada ka koerad ja sead. Loomade nakkuskandlust ja haigestumist esineb mitmetel infraseltsi Anthropoidea liigitatud loomadel nagu rannikugorilladel, šimpansidel ja mandrillidel. Arvatakse, et metsloomad (näiteks antiloobid, mitmed esikloomalised ja närilised (nt okassealised) jt ning kodusead ja koerad võivad nakatuda taimtoiduliste nahkhiirte väljaheidetega kokku puutunud puuvilju, taimestikku või viirustega kokku puutunud liha süües ning mõnda liiki nahkhiired (vasartiibur, Epomops franqueti ja Myonycteris torquata) võivad ebolaviiruste looduslikeks reservuaarideks olla (uuringu käigus tuvastati Ebola viiruse geenide fragmente). 2014. aasta detsembris avaldatud uurimuse kohaselt võis esimese Ebola viirushaiguse kahtlusega isik (nullpatsient) Meliandous (Guéckédou) 28. detsembril 2013 (WHO andmetel) (isa sõnul suri poiss 6. detsembril surnud kaheaastane ebolahaige poisslaps Émile Ouamouno saada nakkuse mängides (või küttides – lapsed ja naised pidavat küttima) puuviljadest (teiste allikate kohaselt putukatest) toituvatelt Angola nahkhiirtelt (Mops condylurus), kuid kuna Ebola viiruse jälgi nende kehast teadlastel tuvastada ei õnnestunud siis pole võimalik hüpoteesi üheselt kinnitada. Ebola viiruse nukleotiidisekventsi fragmente on tuvastatud ka mitmel Mus setulosus'el ja perekonna Praomys esindajatel ning Sylvisorex ollula'l, kuid kuna viirust ennast ei tuvastatud siis pole selge kas ka need loomad võivad Ebola viiruse looduslikeks reservuaarideks olla. Inimeselt inimesele levivad looduslikud ebolaviirused lähikontaktide kaudu, nagu perekonnaliikmete ja sõprade omavahelised läbikäimised (sh kätlemine). Kinnitatud andmetel toimub ülekanne viirusega nakatunud kehavedelike (sh higi, pisarad, veri, rinnapiim, sülg, okse), väljaheidete, nakatunud elundite, ka süstalde ja haavade kaudu nahal. Ebola viirus võib inimeselt inimesele levida, ka aevastamisel ja köhimisel õhku paiskuvate süljepiiskadega. Ebola viirushaigusse nakatumise kohta täpsed teooriad puuduvad – seni võidakse siia arvata ka nakkuse saamine ebolahaige ravi kohta koostatud haigusloo pabereid käideldes. WHO teatel levib Ebola Libeerias ühistranspordivahendeid kasutades, näiteks taksode, mootorrattataksode ja teiste transpordivahenditega, arvatakse, et selle põhjuseks on sugulaste poolt Ebola karantiini kartuses tänavale jäetud ebolahaigete surnukehad. Ebolaviirushaigusi peetakse praegu siiski sarlakitest ja gripist vähem nakkavaks. Loodusliku viirusega nakatunu on nakkusohtlik ka pärast surma, seega võidakse ebolasse nakatuda ka usukombeid järgivat matusekombestikku läbi viies, mil surnuid pestakse ja nendega hüvasti jätmisel musitatakse ja katsutakse. Monrovias surnutele diagnoosi kinnitamiseks teste valdavalt ei tehta, kuna nakkusriski peetakse liiga kõrgeks. Nakatumine seemnevedeliku kaudu võib toimuda kuni 7 nädalat pärast haigusest tervenemist. Viiruseosakesi on tuvastatud reproduktiivelundite eritistes ka kuni 80 ja rohkem päeva (kuni 6 kuud) pärast haigusest tervenemist. Siiani soovitas Maailma Terviseorganisatsioon Ebola viirushaiguse läbipõdenutel kolme kuu jooksul alates nakatumisest seksist hoiduda või kasutada kondoomi. Nüüdseks aga, uute tõendusmaterjalide (viiruseosakesed seemnevedelikus ja naispartneri nakatumine) leidmise tõttu, püüavad nad oma ettekirjutusi muuta: 3 kuud pärast Ebola viirushaigusest tervenemist suguühtest hoidumine ei pruugi Ebolasse nakatumist takistada ning seega võidakse soovitusmäär tõsta 6 kuu peale. Nakatuda võivad ka meditsiinitöötajad, kes ei kasuta spetsiaalseid isikukaitsevahendeid. Haiglanakkuse võib saada ebolaviirusega nakatunud meditsiinitöötajatelt. Epidemioloogilised uuringud inditseerivad, et käimasoleva ebolaepideemia võis Macentasse, Nzérékorésse ja Kissidougousse edastada Ebola kahtlusega tervishoiutöötaja (patsient S14) Guéckédoust (veebruaris 2014). Harva võivad nakatuda laboritöötajad laboratoorsete katsetuste käigus: tuvastatud on juhtum USA laboris 2004. aastal (spekulatiivne), Venemaa (Novosibirsk) teadlase surm 2004. aastal, Saksamaal (Hamburgis asuvas laboris, nõelal oli ZEBOV) (märts 2009) jm. 1995. aastal laboris tehtud uurimusega kuue ahviga (Macaca mulatta), mille käigus nakatati enamik ahve eksperimentaalselt Ebola viiruse pihuspreparaadiga, tuvastati, et need ahvid haigestusid eksperimentaalsesse Ebola viirushaigusse. Gary P. Kobingeri jt (2011) eksperimendi käigus nakatati sigu ZEBOV tüve Kikwit 95-ga nasogastraalselt (nina-mao limaskest) ja sead haigestusid sigade Ebola viirushaigusse. Väljaspool organismi on viirus tavatemperatuuril nakkusohtlik mitu päeva, –70 °C juures on viiruseosakesed üsna stabiilsed. Ebola viirushaigus avastati hemorraagilise palaviku epideemia ajal Zaires 1976. aastal (1976. aasta Ebola viirushaiguse epideemia Zaires). Kuna Ebola viiruste täpset arengulugu ei teata, võib Ebola viirushaigusega seotud informatsioon sisaldada palju teaduslikult kinnitamata väiteid. Uurijate arvates, toetudes ka Ebola viirushaiguse epideemiate ajal kogutud ebolahaigete vereanalüüsidele, et võib esineda nii nakkavate sümptomiteta; kerget; kui ka rasket vormi. Asümptomaatilise vormi korral on humoraalse immuunsuse vastusena veres tuvastatavad 15. päeval pärast kontakti ebolahaigega spetsiifilste IgM-ide tõusu. Rakulise immuunsusega seonduvaid immuunvastuseid – põletikutsütokiinide ja kemokiinide taseme tõus viiendal päeval pärast nakkuse saamist. Põletikunähud võivad taanduda ja palavikku või silmaga tuvastatavaid kudede ja elundite kahjusid märgata pole võimalik. Mõnede uuringute kohaselt tuvastati kuni 30% uuritute veres ebolavastaseid antikehi (anti-Ebola IgG). Ebolahaigete infektsioonnakkuse asümptomaatiline peiteaeg pärast ebolaviirustega kokkupuutumist võib olla 2−25 päeva. Haiguse kulg on varieeruv, nakatunul võivad juba 24−48 tunni jooksul ilmneda vere hüübimismehhanismi häired (koagulopaatia) ja trombotsütopeenia (vereliistakute vähesus veres). Ebola viirushaigus algab gripile omaste sümptomitega: väsimus, kõrge palavik (38,9 °C ja enam) koos külmavärinatega, liigesevalu, lihasevalu ja valu rinnus. Iiveldus koos kõhuvalu, kõhulahtisuse ja oksendamisega ning isutus. Hingamisteede sümptomitena esinevad neelupõletik, köha, hingeldus ja luksumine. Kesknärvisüsteemi sümptomitena avalduvad peavalu, rahutus ja ärevus, segaduses olek, väsimus, depressioon, epilepsiahood ja harva ka kooma. Kuid arvatakse, et viirus ei eelista närvirakkudega seonduda. Rasedatel naistel esineb iseeneslikke aborte. Lümfisõlmed on harilikult suurenenud. Nahaga seotud sümptomitena võivad esineda lööve, täppverevalumid ehk petehhiad (3.−5. haigestumispäeval), purpur, ekhümoos, hematoomid. Nahaga seotud häirete avaldumisel peetakse prognoosi halvaks. Vereringe töö häirumise sümptomitena esinevad vereoksendus, veriröga, veriroe (meleena) ja verejooksud ninast, igemetest, tupest ja sisemine verejooks seedeelundites. Ebola viirushaigust on kliiniliselt väga raske eristada Marburgi viirushaigusest. Ebola viirusnakkus põhjustab rasket immunosupressiooni ja võib lõppeda surmaga. Viirus nakatab mitmeid elundeid (parenhüümi): seedetrakti, südant, maksa, neerupealiseid, neere ja närvisüsteemi. Uurijad on tuvastanud, et Ebola viiruse valgud VP24 ja VP35 blokeerivad peremeesorganismi interferoon (IFN)-α/β sünteesi ja signaali edastamist IFN -α/β ja IFN-γ retseptoritele ning takistavad bioloogiliste vahendajaainete signaalide saatmist rakutuuma ja osalevad seeläbi kaasasündinud immuunsuse inhibeerimises. Ebolaviiruste peamisteks märklaud-rakkudeks on veresoonte ja elundite sisepinna endoteelirakud (endoteel), parenhüüm, mononukleaarsed fagotsüüdid, maksarakud, dendriitrakud, ringlevad monotsüüdid. Ebola viirus paljuneb edukalt dendriitrakkudes, ilma et vabastataks tsütokiine. Infitseerunud dendriitrakkude küpsemine ebaõnnestub ja ebaõnnestub ka immuunvastus, kuna ei esitleta antigeene NK-, T- ja B-rakkudele, aidates kaasa Ebola viirusnakkuse levikule organismis. Arvatakse, et need rakud transpordivad viiruseosakesed lümfisoonte ja lümfiga edasi lümfisõlmedesse ja teistesse elunditesse. Haiguse progresseerudes, kui nakatuvad monotsüüdid ja makrofaagid, vabastatakse märkimisväärsetes kogustes tsütokiine, lämmastikoksiidi jpt aineid. Tsütokiinide (nii peremeesorganismi kui viiruse poolt eritatavad virokiinid) vabanemist seostatakse palaviku ja põletikuliste protsessidega. Surmlõppega seostatakse hüpertsütokineemiat – mida inditseerivad tsütokiinide IFN-γ, IFN-α, IL-2, IL-10 ja tuumornekroosifaktor alfa kõrgenenud tase ja nimetatud seisund kahjustab maksa ning neere. Gabonis ja Kongo Vabariigis 1996 ja 2003 aset leidnud puhangute ajal kogutud vereproove in vitro uuringute alusel seostatakse surmlõppega põletikutsütokiinide (IL-1β, IL-1RA, IL-6, IL-8, IL-15 ja IL-16) ning kemokiinide ja kasvufaktorite (MIP-1α, MIP-1β, MCP-1, M-CSF, MIF, IP-10, GRO-α ja eotaxin) hüpersekretsiooni. Viirus põhjustab tõenäoliselt immuunsüsteemi ja soonte endoteeli düsregulatsiooni, mille täpseid mehhanisme praegu veel ei tunta. Arvatakse, et Ebola viiruse levides 'kahjustuvad' kaasasündinud immuunsuse mehhanismid ja immuunvastused ning surevad massiliselt T-lümfotsüüdid (CD4- ja CD8-lümfotsüüdid) (in vitro) ja väheneb organismi võimekus antikehi komplekteerida ja esitleda. Ebola viirushaiguse kliiniline hinnang on ebausaldatav. Rahvusvahelise haiguste klassifikatsiooni 9. versioonis tähistatakse Ebola viirushaigust koodiga 065.8. RHK-10-s liigitatakse haigus hemorraagiliste viiruspalavike koosseisu Ebola viirushaigusena [A98.4]. Diagnoosimiseks tuleks läbi viia eristusdiagnoos eraldamaks Ebola viirushaigust teistest haigustest, nagu Marburgi viirushaigus, teised viiruslikku päritolu hemorraagilised palavikud, Plasmodium falciparum-malaaria, kõhutüüfus, düsenteeria. Riketsioosidest – tüüfus, koolera, gramnegatiivsed septitseemiad, borrelioos. Eristusdiagnoosi käigus tuleks välistada ka järgmised infektsioonhaigused: leptospiroos, Rickettsia tsutsugamushi tekkene tähniline tüüfus, katk, Q-palavik, kandidaas, histoplasmoos, Aafrika trüpanosomiaas, vistseraalleišmaniaas, rõuged, leetrid ja viiruslik maksapõletik ja salmonelloos. Välistada tuleks ka mittenakkavad haiguslikud seisundid, nagu äge promüelotsüütleukeemia, hemolüütilis-ureemiline sündroom, maohammustuse tagajärjel tekkida võiv mürgistusseisund, trombootiline mikroangiopaatia, pärilik hemorraagiline teleangiektaasia, limaskesta-naha-lümfisõlme sündroom ja varfariinimürgistus. Loodusliku Ebola viirusnakkuse kahtluse korral võetakse vereanalüüsiks verd, kuid paljud ebolahaiged surevad enne, kui verre ilmuvad tuvastatavad spetsiifilised antikehad (asümptomaatiliste juhtude korral tõusis spetsiifiliste IgM-ide tase 15. päeval pärast haigega kokkupuutumist). Laboratoorselt võidakse analüüsida ka vereseerumit ja koetükke (nahka, maksa jne). Ükskõik mis meetodiga Ebola viirushaiguse diagnoosimisel tuleb kinni pidada asjakohastest ohutusnõuetest, kuna viiruse ohtlikkusklass on 4. Võidakse kasutada näiteks selliseid laboratoorse diagnostika meetodeid nagu indirektne immunofluorestsentsanalüüs (IFA), immunoensüümmeetod (ELISA), polümeraasi ahelreaktsioon (PCR) jt. Pole selge, kuidas tuvastada ebolanakkust, kui patsient keeldub vereanalüüsist. Ebola viirust tuvastavad maailmas üksnes kindla ohutusklassiga laborid. Eestis haiglad ja Terviseameti laborid Ebola viirust analüüsida ei suuda ja vajaduse tekkimisel saadetaks Eesti proovid lepingupartnerile Rootsi nakkushaiguste instituudile Smittskyddsinstitutet. Maailma terviseorganisatsioon (WHO) on andnud heakskiidu esimesele ebola kiirtestile. Ebola kiirtesti tegemisel kasutatakse väikest kogust sõrmeotsaverd ning tulemuse saab juba 15 minutiga. USA toidu- ja ravimiameti (FDA) teatel võivad California ettevõtte toodetud ebolakiirtestid mitte töötada ja võivad inimeste elu ohtu seada, andes "eluohtlikke" valepositiivseid tulemusi ja need kutsutakse tagasi.Tagasikutsumisteade puudutab möödunud aasta oktoobri ja selle aasta jaanuari vahel Taani, Sierra Leonesse ja Kanadesse turustatud ebolateste. Ebola viirushaigete elundite uuringud on tuvastanud, et ebolahaigete elundite koekärbus võib üsna laiaulatuslik olla, haaratud elunditeks võivad olla maks, neerud, põrn, harkelund, lümfisõlmed ja reproduktiivelundid. Ebola viirushaiguse raviks ravimid (ka legaalsed vaktsiinid) seni puuduvad. Vere hüübimist pärssivate ainete manustamine on vastu näidustatud. Ebolapatsient saab nn toetavat ravi, mis aitab tal haigusest ise välja tulla. Ravi on toetav, võimalusel manustatakse veenisiseselt vedelikke, K-vitamiini, doonoriverd või ka doonoriverest eraldatud vereliistakuid. Ravis on tähtsal kohal ka valuvaigistid ja adekvaatne toitumine. Piirideta Arstide vabatahtlike pakutav toetav ravi ebolahaigetele on sümptomite põhine, kasutatakse mitmeid suukaudseid ravimeid: iivelduse ja oksendamise vastu – metoklopramiid ja prometasiin; düspepsia vastu – alumiiniumhüdroksiid, tsimetidiin, ranitidiin, omeprasool; ängistuse, värinate või segasusseisundi vastu – diasepaam ja kloorpromasiin; valu vastu – paratsetamool, tramadool ja morfiin; kui puuduvad võimlaused diagnoosi kinnitamiseks võidakse manustada ka malaariavastaseid ravimeid ja antibiootikume amoksitsilliin, cotrimazole, tsefiksiim või tsiprofloksatsiin; nasogastraalsondi kaudu võidakse manustada vedelikke, toitaineid ja vitamiinipreparaate. Ebolahaige võib kas (kas toetava raviga või ilma) täielikult paraneda, kuid võib esineda ka tüsistusi nagu orhiit, liigesevalu, nahakestumus ja juuksetus või silmadega seotud seisundeid nagu valguskartus, pisaravool, äge ja alaäge iridotsükliit, korioretinaalpõletik ja pimedus. Ebolapatsiendid võivad ka terveneda, kuid tervenemine on pikk protsess ja võib kesta 3–5 nädalat. Ametlikult pole teatatud tänavuse ebolaepideemia ajal kasutatavast alternatiivse ravimeetodi tulemuslikkusest. Ebolapositiivsetele patsientidele tehakse viirushaigusest tervenenud ebolahaigetelt võetud verega või sellest eraldatud komponentidega vereülekandeid, toetudes üldlevinud teooriatele, justkui sisaldaks nende veri elupäästvaid Ebola IgG ja IgM antikehi. Juulis ebolasse nakatunud ameeriklased Kent Brantly ja Nancy Writebol, keda raviti Ameerika Ühendriikides, kuulutati arstide poolt tervenenuks ja kirjutati augusti keskel haiglast välja. Arstidele pole selge, Brantly tervenemisega ja raviga seonduv, kas tervenemisele aitas kaasa vereülekanne või eksperimentaalravim ZMapp. WHO andmetel valmib ebolavastane seerum mõne nädala jooksul ning seda hakatakse esmalt manustama ebolahaigetele Libeerias. USA Ravimi- ja Toiduamet (FDA) kiitis heaks kahe suukaudse selektiivse östrogeeni retseptori modulaatori (SERMide) clomofene ja toremifene võimaliku kasutamise Ebola viirusnakkuse ravis. Olenevalt viiruse liigi tõvestusvõimest, enamik (mõne allika kohaselt kuni 90% nakatunutest) Ebola viirushaigusse nakatunud inimesi siiski sureb. Käimasoleva Ebola viirushaiguse epideemia ajal Lääne-Aafrikas on WHO andmetel suremus kuni 70%. Surma põhjuseks peetakse hulgielundihäiret (MOF), mille kutsuvad esile vedelikupeetus, hüpotensioon, soontesisene verehüübimine ja koekärbus. Eksperimentaalravimina peetakse silmas kuni lähiajani inimeste peal veel testimata seerumit Zmapp, mille valmistaja on USA-s San Diegos tegutsev farmaatsiaettevõte Mapp Biopharmaceutical Inc. Zmapp on teadaolevalt valmistatud eritellimusel kasvatatavate tubaka (Nicotiana) perekonda kuuluvate põõsaste muundamise (nakatamine teatud tüüpi valguga) tulemusel, taime kasvades eraldatakse (antikehad) ja lisatakse koos teiste ainetega kandidaatravimi hulka. Eksperimentaalravimina võidakse silmas pidada ka Tekmirat, mille inimkatsed on praeguse seisuga USA Ravimi- ja Toiduameti korraldusel katkestatud, kuna Tekmira katsetes osalenud tervetel inimestel tekkisid katseravimi kasutamise järel problemaatilised immuunvastused. Anonüümseks jäänud arst arvas, et kuna Ebola viirus põhjustab osaliselt samu sümptomeid kui askorbiinhappevaegus saaks ebolahaigete raviks kasutada megavitamiiniteraapiat (C-vitamiini preparaadi suurtes doosides intravenoosse manustamisega). Jaapan pakkus WHO-le eksperimentaalset gripiviirusevastast ravimit favipiraviir (tootja: Toyama Chemicals (Jaapan), 2002), mis on andnud laborihiirte eksperimentaalsel nakatamisel Ebola viirusega ja selle ravis, ka mitmeid päevi pärast infektsiooni, teadlasi rahuldavaid tulemusi. FDA poolt on Ebola viirushaiguse ravis lubatud kasutada eksperimentaalset ravimit brintsidofoviir (CMX001), mille töötas välja firma Chimerix. Eksperimentaalseks võib pidada ka antiviraalse ravimi BCX4430 kasutamist osadel primaatidel (v.a inimesed). See ravim on saanud loa 1. faasi kliinilisteks ravimiuuringuteks (inimkatseteks). Hiina ettevõte Sihuan Pharmaceutical Holdings Group Ltd. on välja töötanud eksperimentaalse viirusevastase ravimi JK-05. Eksperimentaalsete ravimite miinuseks peetakse asjaolu, et laboriloomadel saab nakatumise aega täpselt määratleda ja kirjeldada ka nende eksperimentaasete ravimite manustamist, kas 30–60 minutit või 24–48 tundi pärast nakatumist, aga inimesed tihti ei suuda meenutada nakatumise aega. Ebola viirushaiguse võimalikuks kandidaatravimiks võidakse pidada ka ebolahaigetele manustatud lamivudiini. Libeeria arst Gorbee Logan manustas 15 ebolahaigele lamivudiini ja 13 neist tervenesid.  Pikemalt artiklis Ebola vaktsiinid Ebola vaktsiinide all võidakse silmas pidada mitme riigi teaduslaborites välja töötatud Ebola viiruse vastaseid eksperimentaalseid vaktsiine, mis siiani pole veel inimkatsete etappi läbinud. Pärast 2000. aastat välja töötatud eksperimentaalseid ebolavaktsiine (DNA-vaktsiin) inimeste tarbeks pole seni ringlusse lubatud. Saksamaal Hamburgis asuvas laboratooriumis 2009. aasta märtsis toimunud tööõnnetuses läbistas viroloogi kindad nõel ZEBOV-ga. Talle manustati 48 tundi pärast õnnetust eksperimentaalset vaktsiini VSVΔG/ZEBOVGP. Uue Ebola vaktsiini kliinilisi uuringuid võidakse alustada juba septembris. Kanada annetab suure osa olemasolevatest laborites välja töötatud loomavaktsiini doosidest (VSV-EBOV vaktsiin) Maailma Tervishoiuorganisatsioonile. Uudistekanal BBC teatas, et Šveitsis katkestati kliinilised uuringud Ebola vaktsiiniga rVSV-ZEBOV, kuna neli vabatahtlikku katsealust kaebasid liigesevalu üle oma kätes ja jalgades. Katsete käigus on tuvastatud, et genisteiini ja tyrphostin AG1478 segu saaks kasutada filoviiruste põhjustatud hemorraagiliste palavike profülaktikaks ja raviks. Varasemad Ebola viirushaiguse puhangud riigiti põhinevad WHO andmetel.  Pikemalt artiklis 2014. aasta Ebola viirushaiguse epideemia Ebola viirushaiguse epideemia alguseks Lääne-Aafrikas loetakse 2014. aasta märtsis, kuigi haigusjuhtumeid registreeriti juba ka veebruaris, Guineas levima hakanud Ebola viiruse epideemiat. Ebola puhangu põhjustanud viirus omab, aprilli seisuga Ebola viirusega 98% homoloogiat), kuid juuni seisuga on puhangu põhjustanud viirus ZEBOV. Käimasoleva epideemia ajal arvatakse Ebolasse surnud inimeste suremuseks 46%.  Pikemalt artiklis 2014. aasta Ebola viirushaiguse epideemia Kongo Demokraatlikus Vabariigis Kongo DV-s võib käimasoleva Ebola viirushaiguse epideemia põhjustajaks olla teistsugune viirusetüvi (Congolese strain). Ebolaviiruse laborites muundatud tüvede põhjustatud haigus (biorelv) ei ole sama mis looduslike viiruste põhjustatud Ebola viirushaigus. Laborites muundatud tüved võivad levida näiteks piisknakkusena ning siseneda organismi ülemiste hingamisteede kaudu. Patogeense biopreparaadi koostises võib, kinnitamata andmetel, Ebolavirus koos polioviirusega sisalduda ka kunagises Nõukogude Liidus valmistatud geneetiliselt muundatud 'hübriidviiruses', nimetusega Ebolapox, mida oleks võimalik kasutada biorelvana. Täiskasvanud emaseid BALB/C laborihiiri nakatati hiirte tarvis muundatud Ebola viirusega ja nad tapeti viiendal päeval pärast nakatumist. Kudesid uuriti valgusmikroskoopi, immunohistokeemiat, elektronmikroskoopi ja in situ hübridisatsiooni kasutades. Viiruse replikatsioon toimus makrofaagides, lümfisõlmedes, põrnas, hepatotsüütides, neerupealise koore rakkudes, fibroblast-like cells (FLC). Severe lymphocytolysis oli tuvastatav põrnas, lümfisõlmedes ja tüümuses. Katsed ahvidega on näidanud, et spetsiaalselt manustatud Ebola viirus põhjustab neil fibriinikaotussündroomi (DIK – dissemineeritud intravaskulaarne koagulatsioon), inimestel on selle sündroomi esinemine vaidluse all. Eksperimendi käigus süstiti reesusmakaakidele (Macaca mulatta) lihasesse 0,5 mL viral stock'i, mis sisaldas 1000 plaque forming units (PFU) Ebola viirust (Zaire 95 isolaat). Süstimise järel manustati makaakidele (TF/FVIIa) vere hüübimist inhibeerivat valku 'recombinant nematode anticoagulant protein c2 (rNAPc2)'. Tulemused näitavad, et manustatud vere hüübimist inhibeeriv valk võis osadel eksperimenti kaasatud reesusahvidel elumust pikendada. Arvatakse et sfingolipiidiainevahetuse häiret Niemanni-Picki tõve tüüp C1 põdevad inimesed võivad Ebola viirushaigusele immuunsed olla, kuna Ebola viirus vajab rakku sisenemiseks kolesterooli transportervalku Niemann-Pick C1. USA 4. kategooria turvalaboris läbi viidud katsed, mille käigus nakatati hiiri spetsiaalselt hiirte tarbeks muundatud Ebola viiruse tüvega võivad inditseerida geenide osalust Ebola viirusnakkuse ja hiirekeha elundkondade võimes viiruseosakeste liikumisele vastu panna – letaalse lõppega nakkuse korral on Ebola viiruse osakestel tendents (kalduvus, soodumus) aktiveerida geene, mis soodustavad veresoonte põletikku ja rakkude surma, tervenenud hiirtel aga oli geenikombinatsioon, uurijate arvates, soodne ja viiruseosakesed aktiveerisid geene mis kontrollivad veresoonte reparatsiooni ja nakkuse levikule ebasoodsat toimet avaldavate immuunrakkude tootmist. Eestis kehtivad nakkuse tõrje eeskirjad näevad ette haige võimalikult kiire isoleerimise nakkushaiglasse (-osakonda). Tervishoiutöötajatel tuleb lähikontakti individuaalsete kaitsevahenditeta ebolahaigega igal võimalusel vältida. Tervishoiutöötaja(te)l tuleb välja selgitada kontaktsed isikud, kellele kehtestatakse Ebola viirusnakkuse korral 21 ja Marburgi viirusnakkuse kahtlusel 9 päevaks aktiivne arstlik jälgimine (sel ajal tuleks inimestel hoiduda intiimsetest seksuaalsetest suhetest teiste inimestega) – kui jälgitaval tõuseb palavik 38,5–39,0 °C tuleks ka tema haiglasse toimetada. Arvatakse, et Ebola nakatumisoht tegevate tervishoiutöötajate jaoks on suurim siis kui ebolahaigel ilmnevad haigusele omased sümptomid koos oksendamise, kõhulahtisuse ja veritsemisega. Haigete ja jälgimisel olevate kahtlaste isikute kehaeritised ja nende hooldamiseks, jälgimiseks kasutatud instrumendid desinfitseeritakse kas 0,5% Na-hüpokloriidi või 0,5% fenoolilahusega või autoklaavitakse, keedetakse või põletatakse. Tervishoiutöötaja paneb enne ebolakahtlusega patsiendiga tegelemist selga kõik ettenähtud isikukaitsevahendid: pritsmekindla kaitsekitli või kaitsekombinesooni, kilepõlle, juustekaitsevahendi, ühekordse respiraatori, kaitseprillid, kaitsejalanõud (kummikud) ja kaitsekindad. Ebolakaitseriietuse komplekt (hinnaga 36 eurot), mis on mõeldud isiku kaitsmiseks Ebola viiruse, aga ka teiste viiruste eest, on läbi müüdud, nõudlus kaitserõivastuse järele on suur ja tootjad püüavad vastavalt kõrgenenud nõudlusele tootmist ka suurendada. Ebola viirushaigus on varem kandnud ka nimetusi "hemorraagiline viiruspalavik" ja "Ebola hemorraagiline palavik". Arvatakse, et nimemuutus Ebola hemorraagilisest palavikust Ebola viirushaiguseks peegeldab paremini haiguse kliinilist pilti, kuna käimasoleva epideemia ajal ei ole paljudel Ebola haigetel haiguse algusjärgus verevalumeid tuvastatud. Kasutatavad lühendid EBO, EbHF, EBOV HF, EBOV (Zaire) HF. Ebola viirushaigust võidakse nimetada ka ebolaks ja Ebola hemorraagiliseks haiguseks. Ebola viirushaigus on saanud nime Ebola jõe järgi. CAd3-ZEBOV David Quammen Anthony Ramirez: "Was the Plague of Athens Really Ebola?" The New York Times, 18. august 1996 Ioanna Zikakou: "Could the Plague of Athens Have Been Caused by Ebola?" Greek Reporter, 19. juuni 2015 Weingartl HM, Nfon C, Kobinger G., Review of Ebola virus infections in domestic animals., Dev Biol (Basel). 2013;135:211-8. doi: 10.1159/000178495., 14. mai 2013 (vaadatud 06.08.2014) Peter D Walsh, Roman Biek, Leslie A Real, Wave-Like Spread of Ebola Zaire, 25. oktoober 2005, DOI: 10.1371/journal.pbio.0030371 (vaadatud 13.08.2014) WHO, Ebola virus disease, Fact sheet N°103, aprill 2014 (vaadatud 10.08.2014) Is this tree the source of the Ebola outbreak in West Africa? Scientists believe 'young boy playing near colony of infected bats' sparked the crisis, 30. detsember 2014 (vaadatud 31.12.2014.a.) David Quammen, Insect-Eating Bat May Be Origin of Ebola Outbreak, New Study Suggests (vaadatud 31.12.2014.a.) toimetaja Jaan - Juhan Oidermaa (30. detsember 2014). "Teadlased leidsid Ebola epideemia võimaliku algpunkti". teadus.err.ee. Originaali arhiivikoopia seisuga 31.12.2014. Vaadatud 31.12.2014. James E. Childs, John S. Mackenzie, J. A. Richt, Wildlife and Emerging Zoonotic Diseases: The Biology, Circumstances and Consequences of Cross-Species Transmission, Springer Verlag Science, lk 371, 2007 (vaadatud 14.08.2014) WHO (6. oktoober 2014). "What we know about transmission of the Ebola virus among humans". Ebola situation assessment - 6 October 2014 (inglise). Vaadatud 24.10.2014. Transmission of Ebola virus, 27 SEPTEMBER 2014 (vaadatud 27.10.2014) What's the difference between infections spread through the air or by droplets? (vaadatud 27.10.2014) Reuters, Ebola Toll In West Africa Is Likely Hugely Underestimated, 10.03.2014 (vaadatud 16.03.2015) Inna-Katrin Hein (9. september 2014). "WHO: Libeerias levib Ebola taksodega". Postimees. Vaadatud 09.09.2014. "Now Ebola victims are left to rot in the streets: Terrified relatives dump them outside for fear of catching deadly virus". Daily Mail online (inglise). 9. september 2014. Vaadatud 09.09.2014. Robert Glatter, Ebola: What US Clinicians Need to Know, 4.august 2014 (vaadatud 10.08.2014) Lippincott Williams & Wilkins, Professional Guide to Diseases, lk 1011, 9. trükk, 2009, Google'i raamatu(vaadatud 26.03.2014) Trevor Grundy (26. september 2014). "WHO: Libeerias levib Ebola taksodega". Religion News Service (inglise). Vaadatud 14.10.2014. GEOFFREY YORK (29. september 2014). "Globe in Monrovia: Forced cremation a final indignity in Ebola-stricken Liberia". The Globe and Mail (inglise). Vaadatud 14.10.2014. Dana Dovey, Ebola Virus Found In Survivor's Semen 6 Months After Negative Blood Test, 17. aprill 2015 (vaadatud 7.05.2015) Ebola viiruse võib saada ka seksides, Õhtuleht.ee, 6. mai 2015 (vaadatud 7.05.2015) Alexandra Sifferlin, Everything to Know About Ebola and Sexual Intercourse, 20.aprill 2015 (vaadatud 7.05.2015) Sylvain Baize, Ph.D., Delphine Pannetier, Ph.D., Lisa Oestereich, M.Sc.,Toni Rieger, Ph.D., Lamine Koivogui, Ph.D., N'Faly Magassouba, Ph.D., Barrè Soropogui, M.Sc., Mamadou Saliou Sow, M.D., Sakoba Keïta, M.D., Hilde De Clerck, M.D., Amanda Tiffany, M.P.H., Gemma Dominguez, B.Sc., Mathieu Loua, M.D., Alexis Traoré, M.D., Moussa Kolié, M.D., Emmanuel Roland Malano, M.D., Emmanuel Heleze, M.D., Anne Bocquin, M.Sc., Stephane Mély, M.Sc., Hervé Raoul, Ph.D., Valérie Caro, Ph.D., Dániel Cadar, D.V.M., Ph.D., Martin Gabriel, M.D., Meike Pahlmann, Ph.D., Dennis Tappe, M.D., Jonas Schmidt-Chanasit, M.D., Benido Impouma, M.D., Abdoul Karim Diallo, M.D., Pierre Formenty, D.V.M., M.P.H.,Michel Van Herp, M.D., M.P.H., ja Stephan Günther, M.D., Emergence of Zaire Ebola Virus Disease in Guinea – Preliminary Report, The new england journal of medicine, DOI: 10.1056/NEJMoa1404505 (vaadatud 11.08.2014) Russian scientist dies of Ebola after lab accident, 25. mai 2004 (vaadatud 10.08.2014) Stephan Günther, Heinz Feldmann, Thomas W. Geisbert, Lisa E. Hensley, Pierre E. Rollin, Stuart T. Nichol, Ute Ströher, Harvey Artsob, Clarence J. Peters, Thomas G. Ksiazek, Stephan Becker, Jan ter Meulen, Stephan Ölschläger, Jonas Schmidt-Chanasit, Hinrich Sudeck, Gerd D. Burchard ja Stefan Schmiedel, Management of Accidental Exposure to Ebola Virus in the Biosafety Level 4 Laboratory, Hamburg, Germany, J Infect Dis. (2011) 204 (suppl 3): S785-S790., doi: 10.1093/infdis/jir298 (vaadatud 10.08.2014) E. JOHNSON, N. JAAX, J. WHITE ja P. JAHRLING, Lethal experimental infections of rhesus monkeys by aerosolized Ebola virus, Int. J. Exp. Path. (1995), 76, 227-236 (vaadatud 14.08.2014) Gary P. Kobinger, Anders Leung, James Neufeld, Jason S. Richardson, Darryl Falzarano, Greg Smith, Kevin Tierney, Ami Patel, ja Hana M. Weingart, Pathogenicity, Shedding, and Transmission of Zaire ebolavirus in Pigs, J Infect Dis. (2011), 12. mai 2011, doi: 10.1093/infdis/jir077 (vaadatud 09.08.2014) Mike Adams, Ebola transmission by aerosols confirmed: virus survives for days outside infected hosts, 1. August 2014 (vaadatud 14.08.2014) Report of an International Commission, Ebola haemorrhagic fever in Zaire, 1976, Bulletin of the World Health Organization, 56 (2): 271-293 (1978) (vaadatud 08.08.2014) Leroy EM, Baize S, Volchkov VE, Fisher-Hoch SP, Georges-Courbot MC, Lansoud-Soukate J, Capron M, Debré P, McCormick JB, Georges AJ., Human asymptomatic Ebola infection and strong inflammatory response. Lühikokkuvõte., Lancet., 24. juuni 2000;355(9222):2210-5. (vaadatud 29.09.2014) Brian H. Harcourt, Anthony Sanchez, ja Margaret K. Offermann, Ebola Virus Selectively Inhibits Responses to Interferons, but Not to Interleukin-1β, in Endothelial Cells. Lühikokkuvõte[alaline kõdulink], J. Virol., Aprill 1999, 73. köide, nr 4, lk 3491-3496 (vaadatud 05.07.2014) Christopher F. Basler ja Gaya K. Amarasinghe, Evasion of Interferon Responses by Ebola and Marburg Viruses, J Interferon Cytokine Res., september 2009; 29(9): 511–520., doi:10.1089/jir.2009.0076, PMCID: PMC2988466 (vaadatud 18.09.2014) Michael C. Purdy, Study reveals how Ebola blocks immune system, 13. august 2014 (vaadatud 17.08.2014) Anita K. McElroy, Bobbie R. Erickson, Timothy D. Flietstra, Pierre E. Rollin, Stuart T. Nichol, Jonathan S. Towner ja Christina F. Spiropoulou, Ebola Hemorrhagic Fever: Novel Biomarker Correlates of Clinical Outcome, J Infect Dis. (2014) 210 (4): 558-566., doi: 10.1093/infdis/jiu088,12. veebruar 2014 (vaadatud 05.09.2014) Rebecca Benson. "Ebola hemorrhagic fever (EHF)" (inglise). Originaali arhiivikoopia seisuga 10.10.2014. Vaadatud 17.09.2014. Nadia Wauquier, Pierre Becquart, Cindy Padilla, Sylvain Baize, Eric M. Leroy,Human Fatal Zaire Ebola Virus Infection Is Associated with an Aberrant Innate Immunity and with Massive Lymphocyte Apoptosis, 5.oktoober 2010, DOI: 10.1371/journal.pntd.0000837 (vaadatud 05.07.2014) Manisha Gupta, Christina Spiropoulou, Pierre E. Rollin, Ebola virus infection of human PBMCs causes massive death of macrophages, CD4 and CD8 T cell sub-populations in vitro, DOI: 10.1016/j.virol.2007.02.017, Virology, 364. köide, nr 1, 20. juuli 2007, lk 45–54 (vaadatud 13.08.2014) Specific code 2014 ICD-9-CM Diagnosis Code 065.8 (vaadatud 08.08.2014) Baron S, Medical Microbiology., 4. trükk, Galveston (TX): University of Texas Medical Branch at Galveston; 1996. (vaadatud 09.08.2014). "EBOLA VARSTI EESTIS?! Vähemasti üks Eesti elanik kaotas haiguse tõttu oma sugulase..." Eesti Ekspress. 14. oktoober 2014. Vaadatud 15.10.2014. Maailma terviseorganisatsioon kiitis heaks uue Ebola kiirtesti, 25. veebruar 2015 (vaadatud 5.05.2015) FDA: Ebola-kiirtestid valetavad, 27. aprill 2015 (vaadatud 5.05.2015) Marina Lohk (15. oktoober 2014). "Eesti on valmis Ebola-haigete vastuvõtmiseks". Postimees. Vaadatud 16.09.2014. Paul Roddy, Robert Colebunders, Benjamin Jeffs, Pedro Pablo Palma, Michel Van Herp ja Matthias Borchert, Filovirus Hemorrhagic Fever Outbreak Case Management: A Review of Current and Future Treatment Options, J Infect Dis. (2011) 204 (suppl 3): S791-S795., doi: 10.1093/infdis/jir297 (vaadatud 16.10.2014) Kapay Kibadi, Kibadi Mupapa, Kivudi Kuvula, Matondo Massamba, Djuma Ndaberey, J. J. Muyembe-Tamfum, Mpia Ado Bwaka, Ann De Roo and Robert Colebunders,Late Ophthalmologic Manifestations in Survivors of the 1995 Ebola Virus Epidemic in Kikwit, Democratic Republic of the Congo, J Infect Dis. (1999) 179 (Supplement 1): S13-S14. doi: 10.1086/514288 (vaadatud 25.03.2014) Alexander K. Rowe, Jeanne Bertolli*, Ali S. Khan, Rose Mukunu, J. J. Muyembe-Tamfum, David Bressler, A. J. Williams, C. J. Peters, Luis Rodriguez, Heinz Feldmann, Stuart T. Nichol, Pierre E. Rollin ja Thomas G. Ksiazek, Clinical, Virologic, and Immunologic Follow-Up of Convalescent Ebola Hemorrhagic Fever Patients and Their Household Contacts, Kikwit, Democratic Republic of the Congo, J Infect Dis. (1999) 179 (Supplement 1): S28-S35. doi: 10.1086/514318 (vaadatud 25.03.2014) RTL.de, Ebola-Virus: Rettet Junge aus Liberia den US-Arzt, dem er sein Leben verdankt?, 04.08.14 (vaadatud 16.08.2014) (saksa keeles) Dina Fine Maron (27. august 2014). "Ebola Doctor Reveals How Infected Americans Were Cured". ScientificAmerican (inglise). Vaadatud 04.09.2014. Springer, Axel (5. september 2014). "Blut von Überlebenden als Waffe gegen Ebola?". Die Welt (saksa). Vaadatud 07.09.2014. Kristin Aasma (22. oktoober 2014). "WHO: ebola-vastane seerum on valmis mõne nädala pärast". Õhtuleht.ee. Vaadatud 24.10.2014. Lisa M. Johansen, Jennifer M. Brannan, Sue E. Delos, Charles J. Shoemaker, Andrea Stossel, Calli Lear, Benjamin G. Hoffstrom, Lisa Evans DeWald, Kathryn L. Schornberg, Corinne Scully, Joseph Lehár, Lisa E. Hensley, Judith M. White, ja Gene G. Olinger, FDA-Approved Selective Estrogen Receptor Modulators Inhibit Ebola Virus Infection, Sci Transl Med. Jun 19, 2013; 5(190): 190ra79., doi:10.1126/scitranslmed.3005471, PMCID: PMC3955358, NIHMSID: NIHMS559803 (vaadatud 20.09.2014) "WHO: ebolasse nakatunute suremus on kuni 70 protsenti". BNS. 14. oktoober 2014. Vaadatud 15.10.2014. Brenda Goodman, WebMD Health News, Experimental Ebola Serum Grown in Tobacco Leaves (vaadatud 08.08.2014) Heiki Suurkask, See (kuri)kuulus seerum - kas ebolale on tõesti ka ravim olemas?, 05. august 2014 (vaadatud 06.08.2014) KEVIN LORIA, Here's Everything We Know About The 'Secret Serum' Used To Treat An American With Ebola, 4. august 2014 (vaadatud 06.08.2014) "Neue These: Ebola-Virus kann mit Vitamin C bekämpft werden". Deutsche Wirtschafts Nachrichten (saksa). 7.08.2014. Vaadatud 18.09.2014. The Associated Press (25. august 2014). "Ebola outbreak: Japan offers anti-influenza drug for treatment". CBC News (inglise). Vaadatud 21.09.2014. Lisa Oestereich, Anja Lüdtke, Stephanie Wurr, Toni Rieger, César Muñoz-Fontel, Stephan Günther, Successful treatment of advanced Ebola virus infection with T-705 (favipiravir) in a small animal model, Antiviral Research, 105. väljaanne, mai 2014, lk 17–21 (vaadatud 21.09.2014) Travis K. Warren, Jay Wells, Rekha G. Panchal, Kelly S. Stuthman, Nicole L. Garza, Sean A. Van Tongeren, Lian Dong, Cary J. Retterer, Brett P. Eaton, Gianluca Pegoraro, Shelley Honnold, Shanta Bantia, Pravin Kotian, Xilin Chen, Brian R. Taubenheim, Lisa S. Welch, Dena M. Minning, Yarlagadda S. Babu, William P. Sheridan & Sina Bavari, Protection against filovirus diseases by a novel broad-spectrum nucleoside analogue BCX4430, Nature 508, 402–405 (17. Aprill 2014) doi:10.1038/nature13027, 2. märts 2014 (vaadatud 10.08.2014) WNCN Staff (18. september 2014). "BioCryst receives additional money to ramp development of Ebola drug". WNCN (inglise). Vaadatud 15.10.2014. Charles Poladian (14. oktoober 2014). "Ebola Cure: Chinese Drugmaker To Fast-Track JK-05, Joins ZMapp, TKM-Ebola And Canadian Efforts". International Business Times (inglise). Vaadatud 04.11.2014. Elahe Izadi (2. oktoober 2014). "A Liberian doctor is using HIV drugs to treat Ebola victims. The NIH is intrigued". The Washington Post (inglise). Vaadatud 18.11.2014. NIH, FOR IMMEDIATE RELEASE, NIAID Ebola Vaccine Enters Human Trial, 18. november 2003 (vaadatud 1008.2014) Eesti Päevaleht, Teadlased lõid ebola-vaktsiini, 11. detsember 2003 (vaadatud 10.08.2014) Ebola vaccine to trial next month, may be ready by 2015: UN (vaadatud 1008.2014) Lauri Laugen, Kanada annetab WHO-le oma inimeste peal katsetamata ebolavaktsiini, 13. august 2014 (vaadatud 13.08.2014) "Ebola vaktsiini uuring katkestati kõrvaltoimete tõttu". Delfi. 11. detsember 2014. Vaadatud 14.12.2014. Emily Mullin (16. oktoober 2014). "NewLink Ebola vaccine trial begins in U.S. while Glaxo takes its jab to Mali". FierceVaccines (inglise). Vaadatud 14.12.2014. Sayer Ji (1. august 2014). "Natural Treatments for Ebola Virus Exist, Research Suggests". GreenMedInfo (inglise). Vaadatud 20.08.2014. WHO, Ebola virus disease, Fact sheet N°103, Aprill 2014 (vaadatud 10.08.2014) WHO (26. august 2014). "Ebola virus disease – Democratic Republic of Congo". Disease Outbreak News (inglise). Originaali arhiivikoopia seisuga 24.04.2015. Vaadatud 28.08.2014. WHO. "Ebola virus disease – Senegal". Epidemic & Pandemic Alert and Response (EPR) (inglise). Originaali arhiivikoopia seisuga 5. september 2014. Vaadatud 3. septembril 2014. Gytis Dudas ja Andrew Rambaut, Phylogenetic Analysis of Guinea 2014 EBOV Ebolavirus Outbreak, 2. mai 2014: ecurrents.outbreaks.84eefe5ce43ec9dc0bf0670f7b8b417d. doi:10.1371/currents.outbreaks.84eefe5ce43ec9dc0bf0670f7b8b417d, PMCID: PMC4024086 (vaadatud 06.08.2014) WHO, Ebola virus disease: background and summary. Disease Outbreak News, Global Alert and Response (GAR) (vaadatud 08.08.2014) Sébastien Calvignac-Spencer, Jakob M. Schulze, Franziska Zickmann, Bernhard Y. Renard, Clock Rooting Further Demonstrates that Guinea 2014 EBOV is a Member of the Zaïre Lineage, 16. juuni 2014 (vaadatud 11.08.2014) Terviseamet (25. september 2014). "Ebola viirushaiguse levikust Aafrikas". Originaali arhiivikoopia seisuga 13.10.2014. Vaadatud 06.10.2014. OLIVER LANE (16. oktoober 2014). "SECOND STRAIN OF EBOLA IDENTIFIED IN THE CONGO: MORTALITY RATE AT 71 PERCENT". Breitbart (inglise). Vaadatud 20.10.2014. APF (25. august 2014). "DR Congo confirms first Ebola cases in 'new strain' of killer virus". The Telegraph (inglise). Vaadatud 20.10.2014. Jason K. Dobranic, Ph.D. "The Future of Biowarfare". EMSL Published Articles (inglise). Originaali arhiivikoopia seisuga 3.09.2014. Vaadatud 30.08.2014. Gibb TR, Bray M, Geisbert TW, Steele KE, Kell WM, Davis KJ, Jaax NK, Pathogenesis of experimental Ebola Zaire virus infection in BALB/c mice., J Comp Pathol. november 2001;125(4):233-42., PMID 11798240 (vaadatud 20.02.2015) Thomas W. Geisbert, Howard A. Young, Peter B. Jahrlin, Kelly J. Davis, Elliott Kagan ja Lisa E. Hensley, Mechanisms Underlying Coagulation Abnormalities in Ebola Hemorrhagic Fever: Overexpression of Tissue Factor in Primate Monocytes/Macrophages Is a Key Event, J Infect Dis. (2003) 188 (11): 1618-1629., doi: 10.1086/379724 (vaadatud 16.10.2014) Thomas W Geisbert, Lisa E Hensley,Peter B Jahrling, Tom Larsen, Joan B Geisbert,Jason Paragas, Howard A Young, Treatment of Ebola virus infection with a recombinant inhibitor of factor VIIa/tissue factor: a study in rhesus monkeys, THE LANCET, 362, väljaanne, 13.detsember 2003, www.thelancet.com (vaadatud 3.10.2014) Catharine Paddock (31. oktoober 2014). "Surviving or dying from Ebola may be partly down to genes". Medical News Today (inglise). Vaadatud 25.12.2014. EV Sotsiaalministri määrus nr 123, 31.10.2003, Nakkushaiguste tõrje nõuded (vaadatud 07.10.2014) Marina Lohk (15. oktoober 2014). "Eesti on valmis Ebola-haigete vastuvõtmiseks". Postimees. Vaadatud 16.10.2014. Axel Springer SE 2014 (22. oktoober 2014). "Das Ebola-Schutzpaket für 36 Euro ist ausverkauft". Die Welt (saksa). Vaadatud 24.10.2014. Terviseamet, Ebola-viirusnakkuse levik Lääne-Aafrikas, 04.08.2014 (vaadatud 13.08.2014) 2014. Ebola viiruse epideemia Deadly Ebola virus reaches Guinea capital Conakry, 23. märts 2014. Deadly Ebola virus reaches Guinea capital Conakry, 23. märts 2014. Inna-Katrin Hein, Ebola viirus jõudis Guinea pealinna, 24. märts. Ebola-viirushaiguse puhangust Lääne-Aafrikas. Matti Aivar Lind, Ebola viirus on täielikult kontrolli alt väljunud, www.DELFI.ee 22. juuni 2014. Lauri Laugen, VIDEO: Sierra Leone kuulutas ebolapuhangu tõttu välja eriolukorra. Haiguste Kontrolli ja Tõrje Keskus (Atlanta, Georgia USA), Outbreak of Ebola in Guinea, Liberia, and Sierra Leone. Matti Aivar Lind, Ebola viirusesse nakatunu jõudis Atlantasse, 3. august 2014. Chronology of Ebola Hemorrhagic Fever Outbreaks, Known Cases and Outbreaks of Ebola Hemorrhagic Fever, in Chronological Order. Terviseamet, Ebola-viirusnakkuse levik Lääne-Aafrikas, 4. august 2014. Zoë Schlanger, What Happens if the WHO Declares Ebola an ‘Emergency of International Concern'?, 7. august 2014. Lauri Laugen, WHO kuulutas ebolapuhangu rahvusvaheliseks tervisealaseks hädaolukorraks, 8. august 2014. Eksperimentaalsed vaktsiinid ja/või ravimid Steve Hickey PhD, Andrew W. Saul PhD, Vitamin C: The Real Story : the Remarkable and Controversial Healing Factor, lk 106, 2008, Basic Health Publications, Google'i raamat. Xiangguo Qiu, Lisa Fernando, Judie B. Alimonti, P. Leno Melito, Friedericke Feldmann, Daryl Dick, Ute Ströher, Heinz Feldmann, Steven M. Jones, Mucosal Immunization of Cynomolgus Macaques with the VSVΔG/ZEBOVGP Vaccine Stimulates Strong Ebola GP-Specific Immune Responses, DOI: 10.1371/journal.pone.0005547, 14. mai 2009. Stephan Günther, Heinz Feldmann, Thomas W. Geisbert, Lisa E. Hensley, Pierre E. Rollin, Stuart T. Nichol, Ute Ströher, Harvey Artsob, Clarence J. Peters, Thomas G. Ksiazek, Stephan Becker, Jan ter Meulen, Stephan Ölschläger, Jonas Schmidt-Chanasit, Hinrich Sudeck, Gerd D. Burchard ja Stefan Schmiedel, Management of Accidental Exposure to Ebola Virus in the Biosafety Level 4 Laboratory, Hamburg, Germany, J Infect Dis. (2011) 204 (suppl 3): S785-S790., doi: 10.1093/infdis/jir298. Andrea Marzia, Flora Engelmannb, Friederike Feldmannc, Kristen Haberthurd, W. Lesley Shuperta, Douglas Brininge, Dana P. Scotte, Thomas W. Geisbertf, Yoshihiro Kawaokah, Michael G. Katzek, Heinz Feldmanna, ja Ilhem Messaoudi, Antibodies are necessary for rVSV/ZEBOV-GP–mediated protection against lethal Ebola virus challenge in nonhuman primates, 2012. post-exposure treatment for filovirus or arenavirus infection WO 2009116982 A2. NIH, FOR IMMEDIATE RELEASE, NIAID Ebola Vaccine Enters Human Trial, 18. november 2003. LIZZIE PARRY, Experimental Ebola vaccine will be tested on people NEXT MONTH as U.S. pushes clinical trial of possible life-saving drug, 31. juuli 2014. The Monsanto Sponsored Ebola Vaccine Will Kill More People Than the Ebola Itself. Kai Kupferschmidt, WHO ponders treating Ebola-infected people with blood of survivors. Ethan A. Huff, Governments seize colloidal silver being used to treat Ebola patients, says advocate, 25. september 2014. BNS, Moskva: kolm ebola-vaktsiini on valmis poole aastaga, 11. oktoober 2014. Melatoniin Dun-Xian Tan, Russel J. Reiter, Lucien C. Manchester, Ebola virus disease: Potential use of melatonin as a treatment, Department of Cellular and Structural Biology, The University of Texas Health Science Center at San Antonio, TX, USA. Nakkuse ennetamine ja ravi Haiguste Kontrolli ja Tõrje Keskus, Infection Prevention and Control Recommendations for Hospitalized Patients with Known or Suspected Ebola Hemorrhagic Fever in U.S. Hospitals, 19. august 2014 Clinical Management of Suspect Case of Ebola Virus Disease, Sultanate of Oman Ministry of Health, august 2014. Nakatumine JEROME R. CORSI, WHO ADMITS SNEEZING COULD TRANSMIT EBOLA U.N. advisory says saliva, tears also pose risk, 7.10.2014. JEROME R. CORSI, EBOLA VICTIMS WITHOUT SYMPTOMS CAN STILL BE CONTAGIOUS German doctors show CDC wrong about spread of disease, 8.10.2014, WND EXCLUSIVE. Muu C. J. Peters ja J. W. Peters, An Introduction to Ebola: The Virus and the Disease, J Infect Dis. (1999) 179 (Supplement 1): ix-xvi., doi: 10.1086/514322. K. Mupapa, M. Massamba, K. Kibadi, K. Kuvula, A. Bwaka, M. Kipasa, R. Colebunders ja J. J. Muyembe-Tamfum, Treatment of Ebola Hemorrhagic Fever with Blood Transfusions from Convalescent Patients, J Infect Dis. (1999) 179 (Supplement 1): S18-S23. doi: 10.1086/514298. Nancy Sullivan, Zhi-Yong Yang, ja Gary J. Nabel, Ebola Virus Pathogenesis: Implications for Vaccines and Therapies, J. Virol. September 2003, köide 77, nr 18, lk 9733-9737, doi: 10.1128/JVI.77.18.9733-9737.2003. Victoria M. Wahl-Jensen, Tatiana A. Afanasieva, Jochen Seebach, Ute Ströher, Heinz Feldmann, ja Hans-Joachim Schnittler, Effects of Ebola Virus Glycoproteins on Endothelial Cell Activation and Barrier Function, J Virol. Aug 2005; 79(16): 10442–10450., doi: 10.1128/JVI.79.16.10442-10450.2005, PMCID: PMC1182673. Sissekanne Encyclopaedia Britannica-s Donna L. Perry, Laura Bollinger, ja Gary L.White, The Baboon (Papio spp.) as a Model of Human Ebola Virus Infection, Viruses. oktoober 2012; 4(10): 2400–2416., doi: 10.3390/v4102400, PMCID: PMC3497058. Twenhafel NA, Mattix ME, Johnson JC, Robinson CG, Pratt WD, Cashman KA, Wahl-Jensen V, Terry C, Olinger GG, Hensley LE, Honko AN., Pathology of experimental aerosol Zaire ebolavirus infection in rhesus macaques. Lühikokkuvõte, Vet Pathol. 2013 Mai;50(3):514-29. doi: 10.1177/0300985812469636., 23. detsember 2012. Ndongala M. Lubaki, Philipp Ilinykh, Colette Pietzsch, Bersabeh Tigabu, Alexander N. Freiberg, Richard A. Koup ja Alexander Bukreyev, J. Virol. 2013, 87(13):7471. DOI: 10.1128/JVI.03316-12., 24. aprill 2013, The Lack of Maturation of Ebola Virus-Infected Dendritic Cells Results from the Cooperative Effect of at Least Two Viral Domains. CBS News, ELIZABETH PALERMO, Could Ebola be turned into a bio-weapon? Possible, but not so easy, 11. august 2014. Postimees, Relvastatud mehed ründasid Libeerias Ebola-haigete isolatsioonipalatit, 17. august 2014. Sissekanne eMedicine-s Sissekanne MedlinePlus-is Sissekanne MeSH-is Ebolavirus Sequence list,Submitted by Andrew Rambaut on 21.04.2014. Lecia Bushak, Ebola Explained: What Happens When One Of The World's Deadliest Viruses Invades Your Immune System, 7. august 2014. Maren Johanne Heilskov Rytter, Lilian Kolte, André Briend, Henrik Friis, ja Vibeke Brix Christensen, The Immune System in Children with Malnutrition—A Systematic Review, PLoS One. 25. august 2014; 9(8): e105017., doi:10.1371/journal.pone.0105017, PMCID: PMC4143239. Katre Tatrik, Ebola meditsiiniline tähtsus on tühine, 27.08.2014, novaator.ee. Ebolavirus and Marburgvirus Infections. Inna-Katrin Hein, Oxfordi ülikool: Ebola võib levida veel 15 riiki, 10.09.2014, Postimees.ee. Vincent Racaniello, What we are not afraid to say about Ebola virus, 18. SEPTEMBER 2014. Julia Belluz, Why is Obama sending military to attack the Ebola virus?, 18. September 2014. ärileht.ee, Ebola tekitab investoritele võimaluse, 04. oktoober 2014. J. D. Heyes, University scientist openly advocated Ebola release to kill off 90 percent of world population, 6. oktoober 2014. Aime Jõgi, Nakkusarst Matti Maimets: tõenäoliselt ei jõua Ebola Eestisse, 20. oktoober 2014. Tina Kaiser, Ohne diese Firmen wären die Ebola-Patienten tot, Die Welt, 24. oktoober 2014 (saksa keeles). Ebola set to get worse, 24. september 2014. Amanda B. Keener, Studying Ebola Survivors, A scientist jumps at the chance to study the blood of four Ebola survivors to better understand how the immune system responds to the deadly virus., 6. aprill 2015. Eksperimentaalne Ebola viirushaigus laboriahvidel Elena I. Ryabchikova, Larisa V. Kolesnikova ja Sergei V. Luchko, An Analysis of Features of Pathogenesis in Two Animal Models of Ebola Virus Infection, J Infect Dis. (1999) 179 (Supplement 1): S199-S202., doi: 10.1086/514293. Thomas W. Geisbert, Lisa E. Hensley, Tom Larsen, Howard A. Young, Douglas S. Reed, Joan B. Geisbert, Dana P. Scott, Elliott Kagan, Peter B. Jahrling, ja Kelly J. Davis, Pathogenesis of Ebola Hemorrhagic Fever in Cynomolgus Macaques Evidence that Dendritic Cells Are Early and Sustained Targets of Infection, Am J Pathol. Dec 2003; 163(6): 2347–2370., doi:10.1016/S0002-9440(10)63591-2, PMCID: PMC1892369. Mike Bray, MD, MPH, Martin S Hirsch, MD, Jennifer Mitty, MD, MPH, [1], UpToDate. Eesti tervishoiusüsteem, võimalikud meetodid ja vahendid Ebola viirusega nakatumise vältimiseks ja toetav ravi nakatunuile Nakkustõrje soovitused Ebola viirushaiguse kahtlusega või kinnitatud Ebola viirushaiguse puhul, juhend koostöös Eesti Infektsioonihaiguste Seltsiga, 07.10.2014. Isikukaitsevahendite kasutamine Ebola viirushaiguse korral.